Նոյեմբերի 13-ին պատրաստվում է Սոչի այցելել Թուրքիայի նախագահ Ռեջեբ Թայիփ Էրդողանը: Դա կլինի նրա երկրորդ այցը Սոչի: Եթե մի հայացք նետենք այդ հանդիպումների օրակարգերին, ապա դժվար չի լինի տեսնել, որ Սոչիում երկու նախագահները քննարկել կամ պատրաստվում են քննարկել Ռուսաստանի համար հիմնականում հարավային ուղղության հետ կապված հարցեր: Էրդողանն արդեն իսկ հայտարարել է, որ Սոչիում քննարկելու է Ղարաբաղի խնդիրը (սա դեռ կտեսնենք): Նրանց նախորդ հանդիպման ժամանակ քննարկվել էր Ղրիմի թաթարների հարցը: Եթե չենք սխալվում, վերջին անգամ Հայաստանի եւ Ադրբեջանի ղեկավարներին էլ Պուտինն ընդունել է Սոչիում: